અષાઢી બીજને લઈને ડીસા ખાતે સુભાષચંદ્ર બોઝ સેવા સમિતિ દ્વારા રથયાત્રાને લઈ તડામાર તૈયારીઓ આરંભી દેવાઈ છે. રંગેચંગે નીકળનારી આ રથયાત્રાને લઈને કોઈ અનિચ્છનીય બનાવ ન બને તેને લઇ પોલીસ દ્વારા ચાપતો બંદોબસ્તની તૈયારીઓ આરંભી દેવાઈ છે. ભગવાન જગન્નાથની શહેરની પરિક્રમાને લઈને ભક્તોમાં ભારે ઉત્સાહ જોવા મળી રહ્યો છે. ડીસા ખાતે અષાઢી બીજ નિમિત્તે ભગવાન શ્રી જગન્નાથ, ભાઈ બલરામ તથા બહેન સુભદ્રાની 20 મી ને શનિવારના રોજ અષાઢી બીજના પવિત્ર દિવસે રથયાત્રા યોજાવાની છે.